Ferrari F50

Ferrari F50 (1995–97) var en to-dørs og to-seters superbil fra den italienske bilprodusenten Ferrari. Den overtok for Ferrari F40 og ble etterfulgt av Enzo Ferrari.

Ifølge fabrikken ble kun 349 bygget. Senere tellinger anslår at 380 ble bygget.Estimatet av antall produserte er fra diskusjonen Ferrari road car models production numbers i ferrarichat.com.Ferrari F50 20th anniversary article  i ferrarichat.com.

Navnet F50 markerte selskapets 50-årsjubileum. Den har en 4.7 liters V12-motor med 60 ventiler, som ble utviklet fra Ferraris Formel 1-motorer.F50 fra auto.ferrari.com.

F50s motor var fra løpsbilen F333SP i den amerikanske racingserien IMSA (1994). F50 GT var tre prototyper for racingbruk med fast tak, stor hekkspoiler, en ny frontspoiler og en rekke andre justeringer. Motoren ble bygget om til å levere omkring 750 hestekrefter og var raskere enn 333SP, men Ferrari kansellerte prosjektet og solgte prototypene.

Bolide fra 1998 var en coupe bygget til sultanen av Brunei med en V12-motor utviklet av Fiat og det samme chassiset som F50, men fikk et nytt utseende.

Bilder

 Motor: 4.7 liter (4 699 ccm) V12
 Boring: 85 mm
 Slaglengde: 69 mm
 Effekt: 513 hk ved 8 500 o/min
 Dreiemoment: 470 Nm ved 6 500 o/min
 Akselavstand: 2 581 mm
 Lengde: 4 481 mm
 Høyde: 1 120 mm
 Bredde: 1 986 mm
 Vekt: 1 229 kilo
 Toppfart: 325 km/t
 0–100 km/t: 3.7 sek.
 0–160 km/t: 7.2 sek.
 1/4-mil: 11.1 sek.

 Referanser 

 Eksterne lenker 

 La Ferrari F50, bilde- og artikkelsamling om F50
 F50 register  over kjente serienummer

Kategori:Superbiler
F50
Kategori:Bilmodeller introdusert i 1995